als_Latn dik_Latn sag_Latn
Ministrja teknike e Mirëqenies Sociale dhe Rinisë, Xhulieta Kërtusha ka urdhëruar ngritjen e një grupi pune për verifikimin e përdorimit të fondeve të ndihmës ekonomike. Sipas urdhrit, do të kryen kontrolle në Zyrat e Ndihmës Ekonomike në të gjithë vendin.
Përmes një njoftimi zyrtar, ministria njoftoi se urdhëri është marrë pas një numri të konsiderueshëm denoncimesh të ardhura nga vetë qytetarët, ku pretendohet se ndihma ekonomike dhe pagesat sociale janë përdorur për të blerë vota.
Sipas njoftimit, grupi i punës do të verifikojë në mënyrë të hollësishme çdo rast të denoncuar. Por vec rasteve specifike, ministria do të kontrollojë zyrat e ndihmës ekonomike, nëse kanë respektuar kriteret ligjore në dhënien e ndihmës.
Për nëpunësit, të cilat do të konstatohet se kanë përfshirë në skemë familjet, të cilat nuk plotësojnë kriteret për të përfituar asistencë do të ketë masa ndëshkuese, të parashikuara nga ligji. Paralelisht, në njoftim ministria i bën thirrje qytetarëve që të denoncojnë cdo rast të përfshirjes në fushatë të punonjësve në varësi të saj.
als_Latn als_Latn als_Latn als_Latn